Tatoeba sentences — language code: ben
যেকোনো সমস্যা মোকাবেলা করার জন্য সে সমস্যা সম্পর্কে জনগণের সচেতনতা আবশ্যক।
নেতৃত্ববিহীন কোনো কাজেই সফল হয় না।
সমষ্টিগত যেকোনো কাজের সফলতার পিছনে নেতৃত্বের ভূমিকা অনস্বীকার্য।
অভিন্ন লক্ষ্য ও স্বার্থকে কেন্দ্র করে নির্দিষ্ট ভৌগোলিক এলাকায় সংঘবদ্ধভাবে বসবাসরত জনসমাবেশই হলো সমাজ।
সমাজবদ্ধভাবে বসবাস করা মানুষের সহজাত প্রবৃত্তি।
সময়ের বিবর্তনে নতুন নতুন সমস্যার উদ্ভব ঘটে যা সমাজব্যবস্থাকে জটিল করে তোলে।
আধুনিক যুগের জটিল সমাজব্যবস্থা এবং জটিল আর্থসামাজিক সমস্যার প্রেক্ষাপটে আধুনিক সমাজকর্ম পাঠের প্রয়োজনীয়তা অপরিসীম।
কাঙ্খিত লক্ষ্য অর্জনের জন্য প্রয়োজন বাস্তবমুখী পরিকল্পনা।
সামাজিক জীব হিসেবে সমাজে বাস করতে হলে প্রত্যেক সদস্যকেই কিছু কিছু দায়িত্ব পালন করতে হয়।
ব্যতি নিজেই নিজের কর্মসংস্থানের ব্যবস্থা করলে তাকে আত্মকর্মসংস্থান বলে।
নিজস্ব অথবা ঋণ করা স্বল্প সম্পদ নিজস্ব চিন্তা, জ্ঞান, বুদ্ধিমত্তা ও দক্ষতাকে কাজে লাগিয়ে ন্যূনতম ঝুঁকি নিয়ে আত্মপ্রচেষ্টায় জীবিকা অর্জনের ব্যবস্থাকে আত্মকর্মসংস্থান বলা হয়।
সময়ের বিবর্তনে কালের পরিক্রমার সাথে সাথে মানব সমাজে পরিবর্তন সাধিত হয়।
মানুষ নতুনত্বকে ভালোবাসে।
মানুষ ভালবাসে সৃষ্টি সুখের উল্লাসে মেতে উঠতে।
মানুষ তার জীবনমান উন্নয়নের তাগিদে নতুনত্বের সন্ধানে সদাতৎপর।
সামাজিক পরিবর্তনের সাথে সমাজের সমস্যাগুলো পরিবর্তিত হয়ে জটিল আকার ধারণ করে।
নতুন পরিস্থিতিতে খাপ খাওয়াতে ব্যর্থ হলে ব্যক্তিজীবনে বিভিন্ন সমস্যার সৃষ্টি হয়।
সমাজকর্মকে সাহায্যকারী ও সক্ষমকারী পেশা বলা হয়।
মানবজীবনের সকল ক্ষেত্রে সুষম উন্নয়ন ছাড়া সামাজিক সমস্যার সুষ্ঠু সমাধান নিশ্চিত করা যায় না।
জনগণ যদি সচেতন হয় তাহলে সমস্যা দূরীকরণ সহজেই সম্ভব।
আমাদের সমাজের অধিকাংশ মানুষ অশিক্ষিত ও অসচেতন।
অজ্ঞ জনগণকে যদি জ্ঞানের আলোয় আলোকিত করা যায় এবং তাদের যদি সমাজ সম্পর্কে সচেতন করা সম্ভব হয় তাহলে প্রকৃতিগতভাবেই সমস্যার হ্রাস পেতে থাকবে।
মানুষের চাহিদা অসীম কিন্তু সম্পদ সসীম।
চাহিদা পূরণের ক্ষেত্রে যদি সম্পদের সঠিক ব্যবহার করা না যায় তাহলে চাহিদার অপূর্ণতা থেকে যায়।
হোসনে আরা খন্দকার ঢাকা বিশ্ববিদ্যালয় থেকে সমাজকর্ম বিষয়ে অনার্স ও মাস্টার্স ডিগ্রি লাভ করেন।
বর্তমানে তিনি একটি সমাজসেবা প্রতিষ্ঠানে পেশাদার সমাজকর্মী হিসেবে কর্মরত আছেন।
১৯৪৭ সালে দেশবিভাগের পূর্বে এদেশের অধিকাংশ মানুষ আধুনিকতা ও শিল্পের ছোঁয়া থেকে অনেক দূরে ছিল।
সে সময় এদেশের সমস্যাগুলো ছিল মূলত আর্থিক।
১৯৪৭ সালের ব্রিটিশ ভারত বিভক্ত হয়ে ভারত ও পাকিস্তান নামে দুটি দেশের জন্ম হয়।
তখন এদেশে অনেক মুহাজির আগমন করায় বস্তিসহ নানাবিধ সামাজিক সমস্যা জটিল রূপ ধারণ করে।
বাংলাদেশ স্বাধীন হওয়ার পর সমাজকর্ম জ্ঞানের বিকাশ দ্রুত সম্প্রসারিত হতে থাকে।
রাজশাহীর সমাজকর্ম কলেজটিকে ১৯৭২ সালে রাজশাহী বিশ্ববিদ্যালয়ের সাথে একীভূত করা হয়।
জগন্নাথ বিশ্ববিদ্যালয়ে প্রতিষ্ঠার পর থেকেই এখানে সমাজকর্ম বিষয়ে পাঠদান করানো হচ্ছে।
বাংলাদেশের প্রায় সকল সরকারি ও বেসরকারি কলেজে উচ্চ মাধ্যমিক ও স্নাতক পাস কোর্স পর্যায়ে সমাজকর্ম বিষয় পড়ানো হচ্ছে।
বর্তমানে বাংলাদেশে সমাজকর্ম শিক্ষার ক্ষেত্রে তাত্ত্বিক জ্ঞানের পাশাপাশি মাঠকর্ম অনুশীলনের ওপর বিশেষ গুরুত্ব দেওয়া হয়।
বাংলাদেশে সমাজকর্মের প্রয়োগ ক্ষেত্র ব্যাপক ও বিস্তৃত।
বাংলাদেশের মতো উন্নয়নশীল দেশে হাজারো সমস্যা মোকাবেলায় সমাজকর্মের প্রয়োগ অনস্বীকার্য হয়ে পড়েছে।
আমাদের দেশে বিদ্যালয়গুলোতে সমাজকর্ম অনুশীলনের পর্যাপ্ত সুযোগ রয়েছে।
আজকের শিশু আগামী দিনের কর্ণধার।
শিশুদের চিন্তা-চেতনা ও জ্ঞান-বুদ্ধির বিকাশে সমাজকর্মী গুরুত্বপূর্ণ ভূমিকা পালন করতে পারেন।
আমাদের দেশের বেশিরভাগ পরিবার অপরিকল্পিত।